CELEX: 62021CN0712
Language: sk
Date: 2021-11-25 00:00:00
Title: Vec C-712/21: Návrh na začatie prejudiciálneho konania, ktorý podala Conseil d'État (Belgicko) 25. novembra 2021 – XXX/État belge, v zastúpení: Secrétaire d'État à l'Asile et la Migration

7.2.2022   
            
            
               SK
            
            
               Úradný vestník Európskej únie
            
            
               C 64/21
            
         
      Návrh na začatie prejudiciálneho konania, ktorý podala Conseil d'État (Belgicko) 25. novembra 2021 – XXX/État belge, v zastúpení: Secrétaire d'État à l'Asile et la Migration
      (Vec C-712/21)
      (2022/C 64/33)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d'État
      
         Účastníci konania pred vnútroštátnym súdom
      
      
         Navrhovateľ: XXX
      
         Odporca: État belge, v zastúpení: Secrétaire d’État à l’Asile et la Migration
      
         Prejudiciálne otázky
      
      
                  1.
               
               
                  Majú sa články 7 a 47 Charty základných práv Európskej únie a článok 5, článok 6 ods. 6 a článok 13 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín (1), ktorí sa neoprávnene zdržiavajú na ich území, z hľadiska rozsudku z 19. júna 2018, Gnandi, C-181/16, vykladať v tom zmysle, že súd, ktorý rozhoduje o opravnom prostriedku podanom proti rozhodnutiu o návrate prijatom v nadväznosti na rozhodnutie, ktorým bolo zamietnuté priznanie medzinárodnej ochrany, môže pri posudzovaní zákonnosti rozhodnutia o návrate zohľadniť len zmeny okolností, ktoré môžu mať významný vplyv na posúdenie situácie z hľadiska uvedeného článku 5 a ku ktorým došlo po tom, čo Conseil du contentieux des étrangers (Rada pre cudzinecké spory) ukončil konanie o priznaní medzinárodnej ochrany?
               
            
                  2.
               
               
                  Musia okolnosti uvedené v článku 5 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, nastať v čase, keď mal cudzinec oprávnený pobyt alebo mal povolenie zostať na území?
               
            
         (1)  Ú. v. EÚ L 348, 2008, s. 98.